Na podlagi 1. odst. 9. člena Poslovnika postopka izbire predstavnikov nevladnih organizacij, izdajam Monika Kostanjevec, pravna svetovalka CNVOS, kot vodja postopka, dne 14. 1. 2019:

**S K L E P**

**O ZAČETKU POSTOPKA IZBORA PREDSTAVNIKOV NEVLADNIH ORGANIZACIJ V SVET VLADE RS ZA SPODBUJANJE RAZVOJA PROSTOVOLJSTVA, PROSTOVOLJSKIH IN NEVLADNIH ORGANIZACIJ**

1. **Začne se postopek izbora sedmih (7) predstavnikov nevladnih organizacij in sedmih (7) namestnikov v Svet Vlade RS za spodbujanje razvoja prostovoljstva, prostovoljskih in nevladnih organizacij**
2. **Za člana komisije za postopek izbora pri CNVOS imenujem:**
* **Roka Primožiča, CNVOS**
* **Veroniko Vodlan, CNVOS**

Obrazložitev:

Center za informiranje, sodelovanje in razvoj nevladnih organizacij – CNVOS je s strani **Ministrstva za javno upravo** prejel poziv za izbor 7 predstavnikov nevladnih organizacij in njihovih namestnikov v **Svet Vlade RS za spodbujanje razvoja prostovoljstva, prostovoljskih in nevladnih organizacij.**

Ker javni poziv vsebuje vse potrebne podatke za pričetek postopka izbora predstavnikov nevladnih organizacij, je bil izdan sklep, kot je razvidno iz 1. točke izreka tega sklepa.

Na podlagi 2. odst. 9. člena Poslovnika postopka izbire predstavnikov nevladnih organizacij se ob izdaji sklepa o pričetku postopka imenuje tudi člane komisije za izvedbo postopka izbora.

Poziv kandidatom in upravičencem s prijavnico se sprejme ločeno in objavi skupaj s tem sklepom.

Monika Kostanjevec

vodja postopka